### Beslutning

Fremsendes til Teknisk Udvalg til behandling i henhold til beslutning i byrådets møde den 23. marts 2022.

Sagen blev behandlet sammen med sag 20.

**Beslutningsforslag fra EL**

[adresse] beslutter, at indsatsen for beskyttelse af grundvandet fremskyndes så meget som teknisk muligt.

Motivering:

I 2016 blev der givet 9 påbud til landbrugsejendomme i sårbare områder om at undlade giftsprøjtning. Siden er ingen påbud udstedt. Det vil sige: der sprøjtes hvert år gift ude over de sårbare områder.

Kommunen har lovgrundlaget i orden til at påbyde stop for brug af pesticider i de sårbare områder, hvor man henter vores drikkevand.

I en oversigt nævner kommunen at man forventer der skal gives 800 påbud i sårbare områder, og hertil kommer parcelhushaverne.

Der er i nylige prøver fundet pesticider i  44% af alle analyserede boringer.  Grænseværdien er overskredet i 17 % af prøverne.

De fundne pesticider og pesticidnedbrydningsprodukter over grænseværdien er 2-(2,6-dich.ph)props, 2,6-DCPP, 2,6-dichlorbenzamid, [adresse], 4-nitrophenol, AMPA, atrazin, desisopropy-atrazin, bentazon, DEIA, dichlobenil, dichlorprop, dinoseb, DNOC, ethylenthiourea, hexazinon, linuron, mechlorprop, N,N-Dimethylsulfami.

I budgetforliget for 2021 blev det bragt i udsigt at indsatsplanerne kunne gennemføres over en 7- årig periode. Men nu taler man om at en realisering af indsatsplanerne er vurderet til at koste 28 mill kr.

Opgaven med at redde vort drikkevand er således underfinansieret og bliver også underprioriteret, eftersom man siden de 9 påbud i 2016 ikke har udstedt flere påbud.

**MAGISTRATSAFDELINGEN FOR TEKNIK OG MILJØ**

**Svar på forslag fra EL om beskyttelse af indsatsen for beskyttelse af grundvandet**

Enhedslisten har den 14. juni 2021 fremsendt beslutningsforslag til [adresse] om, at indsatsen for beskyttelsen af grundvandet skal fremskyndes.

### Resumé

Enhedslisten foreslår, at indsatsen for grundvandsbeskyttelse fremskyndes så meget som teknisk muligt.

Teknik og Miljø vurderer, at der er behov for at revurdere, hvordan arbejdet med grundvandsbeskyttelse fremtidigt skal ske. Det sker på baggrund af de seneste overtaksationskendelser med hensyn til kompensationsstørrelser, [adresse] (foreningen af vandforsyninger i [adresse]) respons herpå og ønske fra [adresse] om at arbejde med løsninger på statsligt niveau.

Vurderingen af Enhedslistens beslutningsforslag bør efter Teknik og Miljøs opfattelse indgå i den parallelle sag om håndtering af grundvandsbeskyttelsen fremadrettet.

### Indstilling

Det indstilles:

At 1) Enhedslistens beslutningsforslag indgår i det videre arbejde med i forhold til fremtidig grundvandsbeskyttelse, jf. Teknik og Miljøs separate byrådsindstilling herom

### Sagens forløb

22-06-2021 [adresse] Byråd
 Sagens behandling blev udsat i byrådets møde den 22. juni 2021.
 18-08-2021 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 18. august 2021 om magistratsbehandling af forslaget.

 Sagen bedes tilbagesendt byrådet via Magistraten.
 03-03-2022 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 10-03-2022 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.
 14-03-2022 Magistraten

Fremsendes til [adresse] med bemærkning, at Magistraten i mødet den 14. marts 2022 anbefaler, at byrådet tiltræder Magistratsafdelingen for Teknik og Miljøs indstilling af 3. marts 2022.

Mette Knudsen tog forbehold.

Borgmester Ernst Mogensen og Michelle Holst deltog ikke i sagens behandling.

 23-03-2022 [adresse]
Fremsendes til Teknisk Udvalg til behandling i henhold til beslutning i byrådets møde den 23. marts 2022.

Sagen blev behandlet sammen med sag 20.